ဆရာများ သားသေ

ဆရာများ သားသေ သည် မြန်မာဆိုရိုးစကား ဖြစ်သည်။ မြန်မာစကားပုံ တစ်ခုလည်း ဖြစ်သည်။

အနက်အဓိပ္ပာယ်
မလိုအပ်ဘဲ ဆေးဆရာအမျိုးမျိုး၏ ကုသမှုကို ခံယူမိသဖြင့် သားလူနာ သေဆုံးရသည်။
အခြားဆိုလိုရင်းတစ်ခုမှာ ဆေးဆရာအမျိုးမျိုး၏ လက်တည့်စမ်း ကုသမှုကို ခံယူမိသဖြင့် သားလူနာ သေဆုံးရသကဲ့သို့ တစ်ယောက်တစ်ပေါက် ဩဇာပေးမှုများသောကြောင့် လုပ်ငန်းပျက်စီးဆုံးရှုံးရသည်။

မူလရင်းမြစ်
"လူနာတစ်ဦး၏ ရောဂါဝေဒနာကို လူပေါင်းများစွာတို့က ဝိုင်းဝန်း၍ စေတနာပိုကာ တရကြမ်း နှိမ်နင်းကြသည်နှင့် ဆရာများ သားသေရသည်သာ ဖြစ်၏။" [၁၃၁၉] စာဗိမာန်၊ ၆၊ ၆။ ၈၅။
"နေရာတကာ ဆရာသာလုပ်၍ တပည့်မခံလိုသူ များနေပါက ဆရာများ သားသေဆိုသကဲ့သို့ လမ်းမှန်မရောက်နိုင်။" [၁၃၀၉] လက်ရုံး။ ၉။

ကိုးကား

မြန်မာဆိုရိုးစကားများ
မြန်မာစကားပုံများ